पूरावाला पंचायत मुख्यालय से तालवा मार्ग तक बनने वाले गौरव पथ के तीन सप्ताह से बंद पड़े कार्य को शीघ्र चालू करवाने के लिए गुरुवार को एसडीएम मुकेश कुमार मूंड के नेतृत्व में तहसीलदार मुकुट सिंह, नायब तहसीलदार रोहिताष पारीक सहित पटवारियों, पंचायत प्रशासन ने अवलोकन कर अतिक्रमणों को शीघ्र हटाने के निर्देश दिए। एसडीएम ने ग्रामीणों को बताया कि शुक्रवार को मार्ग में आ रहे कच्चे-पक्के अतिक्रमणों को ध्वस्त करने की कार्रवाई शुरू होगी। पंचायत सचिव अनिल कुमार शर्मा को आवश्यक संसाधन जुटाकर मुस्तैदी के साथ तैयार रहने के निर्देश दिए।